OpenLLM-France/wikimedia huggingface dataset:
# Homatula wujiangensis

Homatula wujiangensis és una espècie de peix de la família dels balitòrids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima subtropical, el qual viu a la Xina: la conca del riu Wujiang (la conca del riu Iang-Tsé a Sichuan).

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. American Museum Novitates No. 171: 1-7. «Enllaç». Arxivat de l'original el 2016-03-03. [Consulta: 18 agost 2012].
* ↑ uBio (anglès)
* 1 2 3 Catalogue of Life (anglès)
* 1 2 FishBase (anglès)
* ↑ FishWise (anglès)

## Bibliografia

* Banarescu, P.M. i T.T. Nalbant, 1995. A generical classification of Nemacheilinae with description of two new genera (Teleostei: Cypriniformes: Cobitidae). Trav. Mus. Hist. Nat. 35:429-496.
* Gu, J.-H. i E. Zhang, 2012. Homatula laxiclathra (Teleostei: Balitoridae), a new species of nemacheiline loach from the Yellow River drainagein Shaanxi Province, northern China. Environ. Biol. Fish.: prepublicació electrònica. Publicació final pendent.
* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1.028 pàgines.
# Molí del Mas de Moixó

El Molí del Mas de Moixó és una obra de la Selva del Camp (Baix Camp) protegida com a Bé Cultural d'Interès Local.

## Descripció

Molí de blat parcialment en ruïnes.
Dipòsit d'aigua i canalització a la part alta. Obra de paredat i cairons. En la part inferior s'obren, amb arcs rebaixats de cairons, dos boques de túnel, amb canalets per a la conducció de l'aigua, i un forat circular per a l'eix. A la masia es conserva, feta servir de taula, una antiga mola.
La masia a la qual pertany el molí, el mas de Moixó, ha estat darrerament reformada. S'ha arrebossat la façana respectant solament una part de la portada de pedra, amb un arc nou de mig punt, dovellat. Típica masia que consta de planta baixa, planta noble i pis alt amb golfes.

## Història

La Selva tenia diversos molins, públics i particulars. Tots ells aprofitaven l'aigua de la vila que, de la Font Major i altres fonts del mas de Ripoll, era conduïda a la població. El primer molí que es movia aprofitant aquella aigua era el del mas de Moixó, ja documentat en una relació al 1215 entre els més esmentats. A la riera n'hi havia tres molins més.

## Referències

* 1 2 3 4 «Molí del Mas de Moixó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Bart

«Bart» té aquests significats:
* Bart Simpson, un personatge fictici de la sèrie animada Els Simpson.
* Bart the Genius, el segon episodi de la primera temporada de la sèrie de televisió Els Simpson.
* Black Bart, una pel·lícula estatunidenc de 1948 dirigida per George Sherman, protagonitzada per Dan Duryea.

## Persones

* Bart (Doubs), un municipi francès, situat al departament del Doubs i a la regió de Franc Comtat.
* Jakub Bart-Ćišinski (1856-1909), un escriptor alemany en sòrab.
* Bart Jan Bok (1906-1983), un astrònom neerlandès-nord-americà.
* Lionel Bart (1931-1999), un compositor anglès d'origen jueu.
* Simone Schwartz-Bart (1938-), una escriptora guadalupenya.
* Bart Zoet (1942-1992), un exciclista neerlandès que fou professional entre 1965 i 1970.
* Bart Ehrman (1955-), un erudit del Nou Testament i expert en el paleocristianisme.
* Bart Voskamp (1968-), un exciclista neerlandès, professional entre 1993 i 2005.
* Bart de Wever (1970-), un polític flamenc a Bèlgica, president del partit nacionalista Nieuw-Vlaamse Alliantie, que reclama la independència de Flandes dins la Unió Europea.
* Bart de Clercq (1986-), un ciclista belga.
# Ron Wood

Ron Wood (Hillingdon, Middlesex, 1 de juny de 1947) és un guitarrista, baixista i compositor anglès de rock.
Es donà a conèixer tocant el baix amb The Jeff Beck Group, de Jeff Beck, amb el qual enregistrà dos discs entre 1968 i 1969. A la tardor de 1969 entrà com a guitarrista dels antics Small Faces, que passaren a anomenar-se Faces. Conjuntament amb Rod Stewart, cantant del grup, compongué algunes cançons d'èxit com Flying, Stay with me o Ooh la la, abans que se separessin, el 1974.
Des de finals de 1974, en què participà en l'enregistrament del disc Black and Blue, és el guitarra solista de The Rolling Stones, en substitució de Mick Taylor. El seu estil, influït per Chuck Berry, s'adaptà més a les formes de Keith Richard que el seu antecessor. Així mateix, es distingí per la seva manera de tocar la guitarra en escena, amb una cigarreta a la boca.
Com a guitarrista ha tocat, a més, amb altres grups o formacions, com en el concert Rainbow d'Eric Clapton (1973) o en el de The Band, The Last Waltz (1976).

## Referències

* ↑ «Mor el llegendari guitarrista Jeff Beck als 78 anys». 324, 12-01-2023. [Consulta: 12 gener 2023].
# La Immaculada de Casa Mossèn Joan

La Immaculada de Casa Mossèn Joan és la capella particular de Casa Mossèn Joan, del poble d'Estaís, en el terme municipal d'Espot, a la comarca del Pallars Sobirà.
Està situada en el mateix poble d'Estaís.
És una capella petita, que forma part de les habitacions de la mateixa casa.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «València d'Àneu». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Immaculada de Casa Mossèn Joan en el seu entorn, a l'Institut Cartogràfic de Catalunya
# Sherif Arafa

Sherif Arafa (àrab: شريف عرفة, Xarīf ʿArafa) (?, 25 de desembre de 1960) és un director, escriptor i productor egipci. Es va graduar a l'Institut Superior de Cinema l'any 1982.
Sherif Arafa ha participat en la realització de moltes de les pel·lícules més significatives de la història del cinema egipci, com ara Birds of Darkness, Mafia, Halim i Welad El Am. Ha produit diversos treballs per a la televisió com ara Tamer we shawkeya i Lahazat Harega. Tuyur al Zalam va guanyar la Palma de bronze a la XVI edició de la Mostra de València.
Va ser famós per les seves pel·lícules polítiques amb l'escriptor Wahid Hamed.

## Premis

Al llarg de la seva carrera ha rebut nombrosos premis com:
* Premis al millor director i millor pel·lícula concedit pel ministre de Cultura egipci Farouk Hosni per Al-Irhab wal kabab i The forgotten.
* Premi a la millor pel·lícula nacional l'any 2007, per Halim.

## Família

Tant el seu pare, Saad Arafa, com el seu germà petit, Amr Arafa, són directors.

## Referències

* ↑ «Sherif Arafa» (en anglès americà). African Film Festival, Inc., 15-02-2013. [Consulta: 7 desembre 2019].
* ↑ «Sherif Arafa - Director Filmography، photos، Video». elCinema.com. [Consulta: 7 desembre 2019].
* ↑ Un filme español gana por primera vez la Mostra del Mediterrani, El País, 22 d'octubre de 1995

## Enllaços externs

* (àrab) Sherif Arafa : official website of the artist, director and writer and producer of films Arxivat 2010-08-17 a Wayback Machine.
# Hyperolius benguellensis

Hyperolius benguellensis és una espècie de granota de la família dels hiperòlids que viu a Angola, Botswana, la República Democràtica del Congo, Malawi, Zàmbia, Zimbàbue i, possiblement també, a Moçambic i Namíbia.

## Referències

* Schiøtz, A. & Poynton, J.C. 2004. Hyperolius benguellensis. Llista Vermella d'Espècies Amenaçades de la UICN 2006. Consulta: 15 d'abril del 2008.
# Ofaqim

Ofaqim (en hebreu, אופקים, horitzó) és una ciutat del districte del Sud d'Israel, a 25 km de Beerxeba i a 50 km d'Asdod.

## Història

Ofaqim fou fundada el 1955 sobretot per immigrants marroquins i tunisians i, en menor nombre, d'Egipte, l'Iran i l'Índia, els quals havien de col·laborar a desenvolupar aquesta àrea fronterera de l'oest del Nègueb i fer-ne un centre comercial i cultural per als quibuts i moixavim de la regió. Entre 1991 i 1995 van arribar milers de nous immigrants des de l'URSS (més de 2.500 persones) i d'Etiòpia. El 1995 Ofaqim obtingué l'estatus de ciutat.

## Dades estadístiques
### Demografia

Segons l'Oficina Central d'Estadística d'Israel (CBS), la població de la ciutat era, l'any 2001, un 99,7% jueva o no-àrab, i no hi havia un nombre significatiu d'àrabs.
L'any 2001 hi havia 11.200 homes i 11.800 dones. La població de la ciutat es compon en un 41,8% de persones de menys de 20 anys, un 14,5% de persones d'entre 20 i 29 anys, un 18,5% d'entre 30 i 44, un 12,5% d'entre 45 i 59, un 3,6% d'entre 60 i 64, i un 9,1% de majors de 65. La taxa de creixement de la població aquell mateix any era de 0,6%.

### Ingressos

Segons la CBS, l'any 2000 hi havia 5.655 empleats i 300 autònoms a la ciutat. El salari mensual mitjà de la ciutat per als empleats era de 3.728 nous xéquels. El salari mitjà dels homes era de 4.761 nous xéquels i el de les dones era de 2.744 nous xéquels. Els ingressos mitjans dels autònoms eren de 4.776 nous xéquels. 526 persones rebien prestació d'atur i 3.538 ajuda social.

### Ensenyament

Segons la CBS, hi ha 19 centres educatius i 4.704 estudiants a la ciutat. Hi ha 13 escoles primàries amb 3.079 estudiants i 8 escoles secundàries amb 1.625 estudiants. L'any 2001, un 43,3% dels estudiants d'últim curs de secundària es van graduar.

## Notes

* ↑ Al canvi del 2 de gener de 2000, 894 euros.
* ↑ Al canvi del 2 de gener de 2000, 1.142 euros.
* ↑ Al canvi del 2 de gener de 2000, 658 euros.
* ↑ Al canvi del 2 de gener de 2000, 1.145 euros.
# Hungarian Open

El Torneig de Budapest, conegut oficialment com a Hungarian Open, és una competició tennística professional que es disputa sobre terra batuda al Nemzeti Edzés Központ de Budapest, Hongria. Pertany a les sèries ATP World Tour 250 del circuit ATP masculí.
Es va crear amb el nom de Gazprom Hungarian Open l'any 2017 en substitució del torneig celebrat a Bucarest. Fou el primer torneig del circuit ATP celebrat a Hongria, on ja es disputava un torneig en categoria femenina.

## Palmarès
### Individual masculí

| Any | Campió | Finalista | Resultat |
| 2020 | Torneig suspès a causa de l'epidèmia per coronavirus | Torneig suspès a causa de l'epidèmia per coronavirus | Torneig suspès a causa de l'epidèmia per coronavirus |
| 2019 | Matteo Berrettini | Filip Krajinović | 4–6, 6–3, 6–1 |
| 2018 | Marco Cecchinato | John Millman | 7–5, 6–4 |
| 2017 | Lucas Pouille | Aljaž Bedene | 6–3, 6–1 |

### Dobles masculins

| Any | Campions | Finalistes | Resultat |
| 2020 | Torneig suspès a causa de l'epidèmia per coronavirus | Torneig suspès a causa de l'epidèmia per coronavirus | Torneig suspès a causa de l'epidèmia per coronavirus |
| 2019 | Ken Skupski Neal Skupski | Marcus Daniell Wesley Koolhof | 6–3, 6–4 |
| 2018 | Dominic Inglot Franko Škugor | Matwé Middelkoop Andrés Molteni | 6–7(8), 6–1, [10–8] |
| 2017 | Brian Baker Nikola Mektić | Juan Sebastián Cabal Robert Farah | 7–6(2), 6–4 |

## Referències

* ↑ «Bucharest Relocates To Budapest From 2017» (en anglès). ATP, 01-07-2016. [Consulta: 15 abril 2017].

## Enllaços externs

* Web oficial (hongarès) (anglès)
* Perfil del torneig a l'ATP (anglès)
Budapest :
2017
2018
2019 :
# Benedikt Sigurðsson Gröndal

Benedikt Sigurðsson Gröndal (7 de juliol de 1924 – 20 de juliol de 2010) va ser un polític islandès, primer ministre del seu país entre el 15 d'octubre de 1979 i el 8 de febrer de 1980.

## Referències

* ↑ «Benedikt Gröndal látinn» (en islandès). Arxivat de l'original el 2015-09-24. [Consulta: 30 agost 2015].
# Roger Pallarols Taylor

Roger Pallarols Taylor (Barcelona, 1979) és un advocat català. Des del 2013 és director del Gremi de Restauració de Barcelona. Va ser regidor a l’Ajuntament de Barcelona entre 2010 i 2011.
Llicenciat en Dret, exerceix com a advocat en l’àmbit privat.
Va ser regidor de Comerç i Petita i Mitjana Empresa de l'Ajuntament de Barcelona des del juny de 2010 i fins a l'acabament del mandat 2007-2011, moment en què va posar fi al seu pas per la política activa. Prèviament havia estat conseller de Joventut, Esports i Gent Gran del districte de Ciutat Vella i portaveu del grup municipal socialista en aquest mateix districte. Després de les eleccions de 2007, va ser nomenat Comissionat de l'Alcaldia per a les Relacions Institucionals i, el 2009, Comissionat de l'Alcaldia per al Comerç i la Petita i Mitjana Empresa. Durant aquesta etapa també va ser Primer Secretari de l'Agrupació de Ciutat Vella del PSC.
Des del 2013 dirigeix el Gremi de Restauració de Barcelona, primer sota les ordres de Gaietà Farràs, president de l'entitat fins al 2014 i, a partir d’aquest moment, amb Pere Chias com a president del Gremi.
# L'escopeta nacional

L'escopeta nacional (títol original: La escopeta nacional) és una pel·lícula espanyola dirigida per Luis García Berlanga, estrenada el 1978. Ha estat doblada al català. Es va seguir de dues pel·lícules més: Patrimonio nacional i Nacional III.

## Argument

Un industrial català organitza una partida de caça mundana amb la finalitat de promoure les seves ambicions comercials. Però ha de superar nombroses dificultats amb els seus convidats. D'altra banda, els polítics corruptes amb qui comptava seran exclosos en una remodelació ministerial. Un quadre satíric de les classes en el poder en els últims anys del franquisme.

## Repartiment

* José Sazatornil: Jaume Canivell, l'industrial
* Antonio Ferrandis: Álvaro
* José Luis López Vázquez: Luis José
* Luis Escobar: el Marqués de Leguineche
* Mònica Randall: Mercé
* Agustín González: el pare Calvo
* Rafael Alonso: Cerrillo
* Amparo Soler Leal: Chus
* Bárbara Rey: Vera del Bosque
* Laly Soldevila: Laura
* Conchita Montes: Soledad
* Andrés Mejuto: De Prada

## Comentaris

L'escopeta nacional és la primera pel·lícula del tandem Azcona-Berlanga dirigida sota la jove democràcia espanyola. Evoca, sota un angle ferotgement humorístic, els últims instants d'una dictadura que agonitza:
| « | Pel visor de la seva carabina de festa forana, Berlanga i Azcona fan passar tots els representants d'un ordre polític i social que s'ensorrava. | » |
Marquesos arruïnats, politics prevaricadors, burgesoss arrivistes, criats servils i còmplices, clergat ultraconservador...:
| « | Comèdia coral rodada en amplis plans seqüència superpoblats de personatges grotescos, L'escopeta nacional és la pel·lícula més càustica. | » |

## Referències

* ↑ esadir.cat. [La escopeta nacional L'escopeta nacional]. esadir.cat.
* ↑ «La escopeta nacional». The New York Times.
* ↑ Antxon Salvador Castiella, El cinema espanyol, Gremese, 2011.
* ↑ A. Salvador Castiella: op. citat.
# Sherlock (cràter)

Sherlock és un petit cràter d'impacte lunar situat a la vall Taurus-Littrow. Els astronautes Eugene Cernan i Harrison Schmitt van visitar el nord del cràter amb el seu rover el 1972, durant la missió de l'Apollo 17.
* Localització de Sherlock (centre de la imatge)
* Vista panoràmica des de l'Apollo 17
El cràter és aproximadament a 1 km a l'est del lloc d'allunatge de l'Apollo 17. Al sud hi ha el cràter Steno i al nord Van Serg i Shakespeare.

## Denominació

El cràter va ser nomenat pels astronautes en referència a Sherlock Holmes, el detectiu protagonista dels relats de Sir Arthur Conan Doyle. La denominació té el seu origen en els topònims utilitzats al full a escala 1/50.000 del Lunar Topophotomap amb la referència 43D1S1 Apollo 17 Landing Area.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Sxútxie

Sxútxie - Щучье (rus) - és una ciutat de l'óblast de Kurgan, a Rússia. Es troba prop de la frontera amb l'óblast de Txeliàbinsk, al vessant est dels Urals, a 180 km a l'oest de Kurgan, la capital.
# Oryzomys peninsulae

Oryzomys peninsulae és una espècie de mamífer rosegador de la família dels cricètids. La seva distribució correspon a l'extrem meridional de la península de Baixa Califòrnia. Tan sols se'n coneix una vintena d'exemplars, tots recollits cap al 1900. Des d'aleshores, podria haver-se extingit a causa de la destrucció del seu hàbitat riberenc. Es tracta d'un representant de mida mitjana del gènere Oryzomys. Fou descrit com a espècie a part el 1897, però posteriorment fou inclòs en espècies més comunes fins que el 2009 fou recategoritzat com a espècie.

## Referències

* Carleton, M. D.; Arroyo-Cabrales, J. 2009. Review of the Oryzomys couesi complex (Rodentia: Cricetidae: Sigmodontinae) in western Mexico. Bulletin of the American Museum of Natural History, 331: 94-127.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Micomeseng

Micomeseng és un municipi de Guinea Equatorial, de la província de Kié-Ntem, situada al nord-oest de la part continental, a la frontera amb el Camerun.

## Geografia

Aquesta localitat es troba a 96 km d'Ebebiyín i a 61 km de Niefang. La població viu de l'explotació del cafè i del cacau.
Hi ha una leproseria instal·lada en la perifèria i les nombroses experimentacions dutes a terme a la regió han contribuït a la disminució d'aquesta malaltia a la regió.

## Bibliografia

* Liniger-Goumaz, Max. «Mikomeseng». A: La Guinée équatoriale : un pays méconnu (en francès). París: L'Harmattan, 1980, p. 194-195. ISBN 2-85802-132-5.
# Benedictí ventrenegre

El benedictí ventrenegre (Conopophaga melanogaster) és una espècie d'ocell de la família dels conopofàgids (Conopophagidae).

## Hàbitat i distribució

Viu entre la malesa del bosc de l'est dels Andes al nord de Bolívia a Beni i sud del Brasil amazònic als rius Madeira, Tapajós i Tocantins.

## Referències

* ↑ «Benedictí ventrenegre». Cercaterm. TERMCAT, Centre de Terminologia. Rev. 10/06/2021(català)
# Roger Palà i Balanyà

Roger Palà i Balanyà (Barcelona, 1978) és un periodista català. Des del 2014 és el coordinador i soci fundador del mitjà digital Crític, especialitzat en periodisme d'investigació i anàlisi crítica de la realitat social i política de Catalunya.
Llicenciat a la Universitat Autònoma de Barcelona (UAB), des del febrer de 2005 va ser cap de redacció de la revista Enderrock. És un dels impulsors de l'observatori crític dels mitjans Mèdia.cat, una iniciativa del Grup de Periodistes Ramon Barnils, i és un dels coordinadors de l'Anuari Mèdia.cat dels silencis mediàtics. Bloguer des del novembre de 2006, ha treballat a la revista El Triangle i ha col·laborat amb els setmanaris La Directa i El Temps i el diari El Punt Avui. Va començar a exercir de periodista als mitjans de comunicació del barri de Gràcia: va ser un dels impulsors de la revista Transversal i ha col·laborat a Gràcia TV.
Amb l'arquitecta Anna Tantull ha guanyat el Premi Jacint Dunyó de 2010 de periodisme sobre món cooperatiu, que atorga anualment la Fundació Roca i Galès, amb el reportatge Habitar cooperant. Va guanyar amb Marc Roma la tercera edició del premi de periodisme d'investigació Ramon Barnils 2003, que atorga la revista El Temps, per Presons adolescents, un reportatge sobre el procés de decadència educativa que viuen els centres d'internament de menors a Catalunya. La investigació dels dos periodistes s'inicia arran del suïcidi d'un menor marroquí sense papers el febrer de 2003 al centre educatiu Els Til·lers de Mollet del Vallès, que depèn de la Generalitat de Catalunya.

## Referències

* 1 2 3 Fernàndez, David. «Entrevista a Roger Palà Balanyà i Anna Tantull Solé - Guanyadors del 19è Premi Jacint Dunyó 2010 amb l'article "Habitar cooperant"» (pdf). Cooperació Catalana, 01-12-2010. [Consulta: 11 juny 2013].
* 1 2 3 Gordillo, Saül. Sobirania.cat. Creat, 2014, p. 205.
* ↑ Simon, Lluís. «“La censura s'exerceix ara de forma més sibil·lina”». ElPuntAvui.cat, 06-07-2011. [Consulta: 11 juny 2013].

## Enllaços externs

* Entrevista al programa L'Oracle de Catalunya Ràdio (11/06/2011)
# La Font Vella (Vilamolat de Mur)

La Font Vella és una antiga partida del municipi de Castell de Mur, al Pallars Jussà, a l'antic terme de Mur. Pertany al territori de Vilamolat de Mur.
Està situada a ponent de Vilamolat de Mur, al sud dels Planells de Josep i de la carretera, antic Camí de Vilamolat de Mur o de Casa Ginebrell. És al nord-est de l'Era de Ferriol i a ponent de la Solaneta.

## Enllaços externs

* Institut Cartogràfic de Catalunya; cal fer dos passos d'aproximació
# Sifó (entomologia)

El sifó és un òrgan tubular del sistema respiratori d'alguns insectes que passen una part significativa del seu temps sota l'aigua, que els serveix com a tub respiratori. Les larves de diverses menes d'insectes que viuen dins l'aigua, incloent mosquits, tabànids i belostomàtids, respiren aire a través d'un sifó.
Alguns insectes adults que passen força temps submergits tenen un tub de respiració abdominal. Per exemple els nèpids adults tenen l'apòfisi caudal formada per un parell de mitjos tubs capaços tancar-se formant un sifó mitjançant el que l'aire és conduït a la tràquea a l'àpex de l'abdomen quan la punta del tub és empesa sobre la superfície de l'aigua. En formes immadures el sifó està subdesenvolupat i la respiració es realitza a través de sis parells d'espermes abdominals.

## Referències

* ↑ «Escorpins d'Aigua». Arxivat de l'original el 2007-11-26. [Consulta: 7 abril 2018].
# Ignace Kowalczyk

Ignace Kowalczyk o Ignatz Kowalczyk (29 de desembre de 1913 - 27 de març de 1996) fou un futbolista germano-francès d'ascendència polonesa.

## Selecció de França

Va formar part de l'equip francès a la Copa del Món de 1938.

## Referències

* ↑ «France - Trainers of First and Second Division Clubs». Arxivat de l'original el 2018-10-21. [Consulta: 29 gener 2018].
* ↑ Braun, Didier «L'Équipe de France de football, c'est l'histoire en raccourci d'un siècle d'immigration». L'Équipe [Consulta: 15 agost 2009]. Arxivat 13 de gener 2012 a Wayback Machine. «Còpia arxivada». Arxivat de l'original el 2012-01-13. [Consulta: 29 gener 2018].
* ↑ Ignace Kowalczyk Profile at Fédération Française de Football
* ↑ Ignace Kowalczyk Profile at Om1899.com
* ↑ Profile - FC Metz
# Orb

«Orb» té aquests significats:
* Orb, persona que pateix ceguesa.
* Orb, magnitud extraordinàriament gran, abundant, exorbitant.
* Orb, cereal que no ha granat i s'ha tornat negre per malaltia, especialment per la càries.
* Tecnologia:
** Orb (fotografia), artefacte lluminós que apareix en algunes fotografies o vídeos.
* Toponímia: Riu Orb, al Llenguadoc.